Android Studio

Android Studio je oficiálne integrované vývojové prostredie (IDE) pre operačný systém Android od spoločnosti Google, postavené na softvéri IntelliJ IDEA od spoločnosti JetBrains navrhnuté špeciálne na vývoj softvéru pre platformu Android. Je k dispozícii na stiahnutie pre operačné systémy Windows, MacOS a Linux. Android Studio nahrádza Eclipse Android Development Tools (E-ADT) ako primárne IDE pre natívny vývoj aplikácií pre platformu Android.

Program Android Studio bol predstavený 16. mája 2013 na vývojárskej konferencii Google I/O. V máji 2013 bol program verzie 0.1 dostupný v predbežnom prístupe, od verzie 0.8 vstúpil do beta fázy, ktorá bola vydaná v júni 2014. Prvá stabilná zostava bola vydaná v decembri 2014, počnúc verziou 1.0.

Dňa 7. mája 2019 programovací jazyk Kotlin nahradil programovací jazyk Java ako jazyk odporúčaný spoločnosťou Google pre vývoj aplikácií pre platformu Android. Programovací jazyk Java je stále podporovaný, rovnako ako C++.

Funkcie 
Špecifickou funkciou programu Android Studio je absencia možnosti vypnúť funkciu automatického ukladania.

V aktuálnej stabilnej verzii programu Android Studio sú k dispozícii nasledujúce funkcie:

 Podpora zostavovania založená na nástroji Gradle
 Refaktorovanie kódu špecifické pre Android a rýchle opravy
 Lint nástroje na zachytenie problémov spojených s výkonom, použiteľnosťou, kompatibilitou verzií a inými oblasťami
 Integrácia technológie ProGuard a možnosti podpisovania aplikácií
 Nástroje na základe šablón slúžiace na vytváranie štandardných návrhov a komponentov systému Android
 Pokročilý editor používateľského rozhrania, ktorý umožňuje vývojárom presúvať komponenty používateľského rozhrania na požadované miesta, možnosť zobrazenia náhľadu rozložení na viacerých konfiguráciách obrazovky
 Podpora vytvárania aplikácií pre operačný systém Android Wear
 Vstavaná podpora pre platformu Google Cloud Platform umožňujúca integráciu s technológiou Firebase Cloud Messaging (predtým „Google Cloud Messaging“) a Google App Engine
 Technológiu Android Virtual Device (emulátor Android zariadení) na spúšťanie a ladenie aplikácií v programe Android Studio bez použitia reálneho Android zariadenia.

Android Studio podporuje všetky programovacie jazyky ako program IntelliJ IDEA (a taktiež CLion), napríklad programovacie jazyky Java, C++. Podpora ďalších jazykov, ako je napríklad programovací jazyk Go, je dostupná cez rozšírenia programu. Program Android Studio verzie 3.0 alebo novšej podporuje programovací jazyk Kotlin a „všetky funkcie jazyka Java 7 a podmnožinu funkcií jazyka Java 8, ktoré sa líšia podľa verzie platformy“. Externé projekty backportujú niektoré funkcie jazyka Java 9. Zatiaľ čo spoločnosť IntelliJ uvádza, že Android Studio podporuje všetky vydané verzie jazyka Java a jazyka Java 12, nie je jasné, do akej úrovne Android Studio podporuje verzie jazyka Java až po verziu Java 12 (dokumentácia uvádza čiastočnú podporu jazyka Java 8). V systéme Android sú použiteľné aspoň niektoré nové jazykové funkcie až po jazyk Java 12.

Akonáhle je aplikácia skompilovaná pomocou programu Android Studio, môže byť zverejnená v aplikačnom obchode Google Play. Vytvorená aplikácia musí byť v súlade s pravidlami pre vývojárov. aplikačného obchodu Google Play.

História verzií 
Zoznam hlavných verzií programu Android Studio:

Požiadavky na systém 

Android Emulator má ďalšie systémové požiadavky nad rámec základných systémových požiadaviek pre program Android Studio. Tieto požiadavky sú popísané nižšie:

 SDK Tools 26.1.1 alebo vyššie;
 64-bitový procesor;
 Windows: CPU s podporou UG (neobmedzený hosť);
 Intel Hardware Accelerated Execution Manager (HAXM) 6.2.1 alebo novší (odporúča sa HAXM 7.2.0 alebo novší).

Použitie technológie hardvérovej akcelerácie má v operačných systémoch Windows a Linux ďalšie systémové požiadavky:

 Procesor Intel v počítači s operačným systémom Windows alebo Linux: Procesor Intel s podporou funkcií Intel VT-x, Intel EM64T (Intel 64) a Execute Disable (XD) Bit;
 Procesor AMD v počítači s operačným systémom Linux: Procesor AMD s podporou virtualizácie AMD (AMD-V) a Supplemental Streaming SIMD Extensions 3 (SSSE3);
 Procesor AMD v počítači s operačným systémom Windows: Android Studio verzie 3.2 alebo vyššej a Windows 10 vydanie z apríla 2018 alebo vyššie pre funkčnosť platformy Windows Hypervisor Platform (WHPX).

Na prácu so systémami Android 8.1 (úroveň API 27) a vyššími, je nutná pripojená webová kamera s podporou rozlíšenia minimálne 720p.

Referencie

Externé odkazy 
 Oficiálna domovská stránka na webovej adrese developer.android.com

Softvér firmy Google
Vývojové prostredia
Programovací softvér